Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: testnevelő-edző, humánkineziológia, sportszervező, valamint a felsőoktatásról szóló 1993. évi LXXX. törvény
Paragraph Index: 2836

7. a) A mesterképzési szakon végzettek ismerik: - a rekreáció- rekreációs tevékenység irányító ellátásához szükséges testkulturális, természet- és társadalomtudományi ismeretanyagot, - minden életkorra kiterjedően az emberek szabadidős tevékenységének szervezési lehetőségeit, - az egészségi állapot stabilitási tartományának szélesítési módozatait, - az életminőség javításához, rehabilitációhoz szükséges szakszerű tanácsadási formákat, - az egészséges életmód megszervezésének fizikai, lelki és szociális lehetőségeit, - a bennük bízó csoporttagok iránti felelősségi viszonyokat, - a rekreáció értékeinek átszármaztatási, alkotó módon fejlesztő munkafolyamatát, - a szakterületre vonatkozó menedzselési és vállalkozási munkafolyamatot, - valamint a választott sportág szerinti angol vagy német szaknyelvet.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes